PÁLYÁZATI FELHÍVÁS

a Tamási, Hársfa u. 3. hrsz 1875/9 szám alatti ingatlanon

GYÓGYÁSZATI RÉSZLEG Kialakítására és üzemeltetésére

**Az ajánlatkérő megnevezése**

Tamási Város Önkormányzata (a továbbiakban: Önkormányzat) kizárólagos tulajdonában áll a tamási 1875/9 hrsz., természetben a Tamási, Hársfa u. 3. szám alatti ingatlan és az azon elhelyezkedő új és régi fürdő a hozzá tartozó létesítményekkel.

Az Önkormányzat a létesítmény meghatározott helyiségeiben történő gyógyászati részleg kialakítására és annak üzemeltetésére vonatkozóan üzemeltető kiválasztására versenyeztetés útján nyilvános pályázatot ír ki Tamási Város Önkormányzati Képviselő-testületének az önkormányzati vagyonról és a vagyongazdálkodás szabályairól szóló 8/2000. (IV. 3.) 27.§-a alapján.

Az ajánlatkérő hivatalos neve: **TAMÁSI VÁROS ÖNKORMÁNYZATA**

Az ajánlatkérő címe és elérhetőségei (telefon, e-mail):

* 7090 Tamási, Szabadság u. 46-48.
* Tel.: +36 74/570-801
* E-mail: [beruhazas@tamasi.hu](mailto:beruhazas@tamasi.hu)

Az ajánlatkérő vagy a nevében eljáró neve: Porga Ferenc, polgármester

**Önkormányzat által támogatott hasznosítási célok:**

A vonatkozó jogszabályok alapján kizárólag gyógyászati ellátásnak minősülő ellátások végezhetőek a használt helyiség(ek)ben/helyiségcsoport(ok)ban, valamint ehhez szorosan kapcsolódó, kiegészítő szolgáltatások, amelyek az üzemeltetési szerződésben rögzítésre kerülnek. Tekintettel arra, hogy az Önkormányzat rövidtávú céljai között szerepel a gyógyfürdő elnevezés elnyerése, majd a gyógyhely cím megszerzése, annak megfelelően kell a gyógyászati egységet kialakítani.

Minimális elvárás legalább 4 gyógyászati ellátás biztosítása, akként, hogy az későbbiek során feleljen meg a gyógyfürdő jogszabályban rögzített definíciójának.

(„*Gyógyfürdő:* az a létesítmény, amely gyógyvíz, gyógyiszap vagy egyéb természetes gyógytényező (pl. gázelőfordulás) felhasználásával fürdőkezelést (balneoterápiát) nyújt vagy elismert ásványvíz, hévíz, illetőleg melegített közműhálózati víz felhasználásával végzett hidroterápiás kezelések mellett, egyéb fizikai gyógymódok alkalmazásával együtt, teljes körű fizioterápiás ellátást nyújt.”)

**Létesítmény általános műszaki leírása:**

A kiírással érintett meglévő fürdőépület 2011-ben került megépítésre. Az épület alagsor + földszint + emelet + gépészeti szintből áll, vasbeton és tégla teherhordó szerkezetű. Ezen épületben kerülne a gyógyászat kialakításra.

Az önkormányzat közbeszerzési eljárás eredményeként a teljes ingatlan üzemeltetését (továbbiakban: Fürdő) átadta az Aquaplus Kútfúró, Kútjavító és Vízépítő Kft-nek (továbbiakban: Üzemeltetői Szerződés). Ezen Üzemeltetői szerződés 2016. október 26. napján akként került módosításra (1. számú módosítás), hogy a gyógyászati részleg számára zöld színnel megjelölt helyiségek vonatkozásában a fürdő üzemeltetőjének üzemeltetési kötelezettsége és jogosultsága megszűnik, a narancssárga színnel jelölt terület közös használatba kerül a gyógyászati részleg üzemeltetőjével. Az Üzemeltetési szerződés 1. számú módosítása és a hozzá tartozó alap- és helyszínrajzok jelen felhívás 1. számú mellékletét képezik. Ugyanezen szerződés 3.4. pontja tartalmazza azon eszközöket, amelyek a gyógyászati részleg üzemeltetéséhez átadásra kerülnek, további eszközök beszerzése a leendő Üzemeltető feladata. Jelen pályázati felhívás alapján megkötésre kerülő megállapodás létrejöttéhez a fürdő üzemeltetőjének hozzájárulása szükséges.

Az alaprajzot és helyiséglistát a helyiségbérleti szerződés tervezet melléklete tartalmazza. Az F03 BOLT megnevezésű 17,46 m2 helyiség legkésőbb 2020. 06. 30. napjáig kerül átadásra.

**Üzemeltetés időtartama:**

2020. március 1. napjától határozatlan időre 3 hónap felmondási idő kikötése mellett, a hónap végére.

Üzemeltető vállalja továbbá, hogy a gyógyászati részleget legalább heti 5 nap üzemelteti, amely a hétvégi napokat is magában foglalja, naponta legalább 4 óra nyitva tartás biztosítása mellett, igazodva a Fürdő mindenkori nyitva tartásához, amely eltérő szezonban és azon kívül, úgy, hogy a hét minden napján (azaz 7 nap) legalább 4 fajta hagyományos masszázst is biztosít.

**Üzemeltetési díj:**

Kérjük az üzemeltetési/bérleti díjra vonatkozó ajánlatát Ft+ÁFA/hóra vonatkozóan adja meg a felolvasólapon.

A díj minden évben a KSH által közzétett infláció mértékével automatikusan emelkedik, egyéb emelést Önkormányzat minden év december 10. napjáig kezdeményezhet következő évre vonatkozóan.

Az üzemeltetési jog nem ruházható át.

Az üzemeltetési díjra tett javaslatnál kérjük figyelembe venni, hogy azok az üzemeltetéssel összefüggő költségek összegét nem tartalmazzák!!!! Az üzemeltetési költségeket – beleértve az esetleges Fürdő üzemeltetőjével közös költségeket – nyertes pályázó vállalja, a szemétszállításra önállóan szerződik.

**Óvadék:**

A nyertes pályázó a szerződéskötést megelőzően egy havi üzemeltetési díjnak megfelelő összegnek megfelelő óvadék megfizetésére köteles.

**Üzemeltető jogait és kötelezettségeit a mellékelt megállapodás tervezet tartalmazza, amely szerződés kerül megkötésre a nyertes pályázóval.**

A gyógyászati részleg kialakítására és üzemeltetésére vonatkozó megállapodás tervezetet az *5. számú melléklet* tartalmazza.

„Az egészségügyi szolgáltatások nyújtásához szükséges szakmai minimumfeltételekről” szóló 60/2003. (X. 20.) ESZCSM rendelet (mellékelve) szerinti minimum feltételeknek megfelelő gyógyászati részleget kell a meglévő fedett fürdőben kialakítani nyertes pályázónak.

Tekintettel arra, hogy a jelenlegi gyógyászati szárny a minimumfeltételeknek teljes mértékben nem felel meg, azok megteremtése után kell az egészségügyi ellátást biztosító intézményt (gyógyászat) engedélyeztetni – a működés megkezdése előtt.

Ez az egészségügyi szolgáltatás gyakorlásának általános feltételeiről, valamint a működési engedélyezési eljárásról szóló 96/2003. (VII. 15.) Korm. rendelet 7. § szerint történik (rendelet mellékelve).

Feladat részét képezi a gyógyászati részleg engedélyének beszerzése és működési szabályzata megalkotása is, tekintettel arra, hogy az Önkormányzat / Fürdő Üzemeltető rövidtávú céljai között szerepel a gyógyfürdő elnevezés elnyerése, majd a gyógyhely cím megszerzése.

A nyertes pályázó a jogszabály és szükség szerinti szakorvos(oka)t és a szakdolgozókat a gyógyászat működésébe bevonja.

A társadalombiztosítási támogatással igénybe vehető gyógyászati ellátások cím megszerzése érdekében eljár.

Ajánlatkérő a gyógyászati részleg kialakítását követően a fürdőt gyógyfürdővé kívánja minősíteni, ennek érdekében felhívja a figyelmet a következő jogszabályi rendelkezésre:

**74/1999. (XII. 25.) EüM rendelet 11. §** (1) Gyógyfürdő intézmény létesítése vagy átalakítása *esetén a létesítmény egészségügyi szakmai-tervezési programjához és a gyógyászati részleg kivitelezési tervéhez be kell szerezni az OTH véleményét a gyógyászati és orvostechnikai követelményekre vonatkozóan.*

**Nyertes pályázó kötelessége a gyógyászati részleget oly módon kialakítani a szerződéskötést követő 6 hónapon belül, hogy az alkalmas legyen az OTH szakvéleményének kiadására és nyertes pályázó kötelessége beszerezni az OTH ezen szakvéleményét a gyógyászati és orvostechnikai követelményekre vonatkozóan.**

Nyertes pályázó a gyógyászati részlegre vonatkozó Szervezeti és Működési Szabályzatot elkészíti, amelyet Önkormányzat részére bemutat.

**Az alkalmassági feltételek**

**Alkalmasság feltételei**

**1 db** jelen pályázati felhívás tárgyához hasonló munkára vonatkozó **referencia**, VAGY amennyiben ezzel nem rendelkezik üzleti koncepció/terv bemutatása.

**Igazolási mód**

Az ajánlatban meg kell nevezni a minimum 1 db, jelen ajánlati felhívás tárgyához hasonló munkára vonatkozó referenciát, melyet egyszerű nyilatkozat formájában kell teljesíteni, vagy üzleti koncepció/terv benyújtása.

**Az ajánlat benyújtására vonatkozó információk**

**Az ajánlatok benyújtásának címe:**

Tamási Város Önkormányzata 7090 Tamási, Szabadság u. 46-48.

Elektronikus megküldés esetén pedig a [**beruhazas@tamasi.hu**](mailto:beruhazas@tamasi.hu)e-mail címre küldve.

**Az ajánlatok benyújtásának határnapja, az ajánlattételi határidő:** **2020. február 3. 10.00 óra**

**Az ajánlat kötelező tartalmi elemei:**

* Felolvasólap *(az ajánlattételi felhívás melléklete)*
* Ajánlattevői nyilatkozat *(az ajánlattételi felhívás melléklete)*
* Nyilatkozat referenciákról *(az ajánlattételi felhívás melléklete) VAGY Üzleti koncepció/terv*

**Postai megküldés esetén az ajánlat csomagolására rá kell írni:**

***„Ajánlat -*** *a Tamási, Hársfa u. 3. hrsz 1875/9. szám alatti ingatlanon GYÓGYÁSZATI RÉSZLEG kialakítására és üzemeltetésére”*

**Az ajánlattételi határidő lejártáig nem bontható fel!**

Az ajánlatok benyújtását írásban és zárt borítékban jelen felhívásban megadott címre kell teljesíteni **1 eredeti példányban** személyesen, vagy postai úton az ajánlattételi határidő lejártáig beérkezően. A postai késedelemből eredő károkat az Ajánlattevő köteles viselni. A késedelmesen benyújtott ajánlat érvénytelen.

Továbbá az ajánlatot **elektronikus úton** is be lehet nyújtani az beruhazas@tamasi.hu e-mail címre a megadott időpontig.

Az ajánlatok felbontását az ajánlattételi felhívásban megjelölt időpontban kezdi meg ajánlatkérő és a bontás mindaddig tart, amíg a határidő lejártáig benyújtott összes ajánlat felbontásra nem kerül.

# A pályázat elbírálása:

A pályázatok elbírálásáról Tamási Város Önkormányzati Képviselő-testületének Pénzügyi, Városfejlesztési és Idegenforgalmi Bizottsága a beadási határidőt követő 10 napon belül, az eredményről a döntést követő 5 munkanapon belül írásban tájékoztatja a pályázókat. Ajánlatkérő fenntartja a jogot, hogy a pályázatot eredménytelennek nyilvánítja.

**A bírálati szempontok:**

* a legmagasabb összegű üzemeltetési díj
* 4 gyógyászati ellátás biztosításán túl további szolgáltatások
* legmagasabb üzemeltetési idő (nyitva tartás) megajánlása

Az elbírálás során előnyt jelent, ha az Ajánlatadó legalább 1 éves időtartamra tesz bérleti ajánlatot.

Ajánlattevő az ajánlat kidolgozásakor vegye figyelembe, hogy az ajánlati árnak teljes körűnek kell lennie, vagyis magában kell foglalnia minden Ajánlattevői kifizetési igényt.

Az ajánlati árnak tartalmaznia kell mindazokat a költségeket, amelyek az ajánlat tárgyának megvalósításához, az ajánlati feltételekben rögzített feltételek betartásához szükségesek.

Az ajánlat csak banki átutalásos fizetési módot tartalmazhat, minden egyéb fizetési mód elfogadhatatlan az Ajánlatkérő számára.

1. **A pályázati eljárás szabályai**
2. Az eljárás közbeszerzési értékhatár alatti beszerzésieljárás, Ajánlatkérő felhívja ajánlattevők figyelmét arra, hogy jelen ajánlattételi felhívás nem tartozik a közbeszerzésekről szóló törvény hatálya alá, melyet ajánlatkérő önként sem kíván alkalmazni. Az eljárás egyfordulós, tárgyalás nélküli.
3. Az ajánlati kötöttség időtartama: az ajánlattételi határidő lejártát követő **30** nap.
4. A hiánypótlás lehetősége: Az ajánlatkérő hiánypótlási lehetőséget egy alkalommal biztosít.
5. Az ajánlattevőnek az ajánlattételi felhívásban meghatározott tartalmi és formai követelményeknek megfelelően kell ajánlatát elkészítenie és benyújtania.
6. **Az ajánlattételi felhívás mellékletei**
7. sz. melléklet: Felolvasólap
8. sz. melléklet: Nyilatkozat
9. sz. melléklet: Nyilatkozat referenciákról vagy üzleti koncepció/terv
10. sz. melléklet: Aquaplus Kft-vel a fürdő üzemeltetésére létrejött üzemeltetési szerződés

1. számú módosítása

1. sz. mellékelt: Megállapodás gyógyfürdő kialakítására és üzemeltetésére – tervezet
2. **Jelen felhívás megküldésének időpontja:** 2020. január 24.

…………………………………..

Porga Ferenc

polgármester

1. számú melléklet

**Felolvasólap**

* **Ajánlattevő:**

Név:

Székhely:

Telefon:

Fax:

E-mail:

* **Ajánlattétel tárgya**: *a Tamási, Hársfa u. 3. hrsz 1875/9. szám alatti ingatlanon* GYÓGYÁSZATI RÉSZLEG *kialakítására és üzemeltetésére*
* **Ajánlat:**

|  |  |  |  |
| --- | --- | --- | --- |
| **üzemeltetési díj** | | | |
|  | **Nettó ár (Ft)** | **Áfa (Ft)** | **Bruttó ár (Ft)** |
| **HAVI DÍJ** | **……………………,- Ft** | **……………….,- Ft** | **……………………..,- Ft** |
| **ÖSSZESÍTETT ÉVES DÍJ** | **……………………,- Ft** | **……………….,- Ft** | **……………………..,- Ft** |

|  |  |  |
| --- | --- | --- |
| Kelt:…………….…….Város……….év……………hónap………….nap  Ajánlat érvényessége 30 nap. | | |
|  |  |  |
|  |  | (cégjegyzésre jogosult vagy szabályszerűen meghatalmazott képviselő aláírása) |
|  |  |  |

1. számú melléklet

**Nyilatkozat**

**kizáró okokról**

Alulírott ………………………………………………………………………(képviselő neve), mint a(z) ………………………………………………………………(ajánlattevő cég/szervezet neve) Ajánlattevő képviselője kijelentem, hogy

1./ az ajánlattétel során általam képviselt cég az ajánlat benyújtásának időpontjában

* nem áll végelszámolás alatt,
* ellene indított csődeljárás, felszámolási eljárás vagy végrehajtás nincs folyamatban;
* nincs egy évnél régebben lejárt adó-, vámfizetési vagy társadalombiztosítási járulékfizetési kötelezettsége.

2./ jelen ajánlatomat az ajánlattételi határidő lejártát követő 30. napig tartom fenn.

|  |  |  |
| --- | --- | --- |
| Kelt:…………….…….Város……….év……………hónap………….nap | | |
|  |  |  |
|  |  | (cégjegyzésre jogosult vagy szabályszerűen meghatalmazott képviselő aláírása) |

1. számú melléklet

**Nyilatkozat referenciákról**

**VAGY**

**Üzleti koncepció/terv**

Alulírott ………………………….., mint a ………………………………. melynek székhelye: …………………… adószáma: ………………………….., képviseletre jogosult vezetője nyilatkozom, hogy az általam képviselt Társaság az ajánlati felhíváshoz illeszkedő következő teljesített referenciával rendelkezik:

1. referencia

Helyszín:…………………………………………………………

Teljesítés éve:…………………….............................................

Munka megnevezése:………………………………………….

VAGY

Üzleti koncepció/terv

Kelt:…………….……. ……….év……………hónap………….nap

|  |  |
| --- | --- |
|  | (cégjegyzésre jogosult vagy szabályszerűen meghatalmazott képviselő aláírása) |

1. számú melléklet: Aquaplus Kft-vel a fürdő üzemeltetésére létrejött üzemeltetési szerződés 1. számú módosítása
2. számú mellékelt: Megállapodás gyógyfürdő kialakítására és üzemeltetésére – tervezet